OzLabs/hebrew-wiki-articles huggingface dataset:
בית כנסת בית תנחום

בית הכנסת המרכזי לעולי קווקז - בית תנחום בטירת כרמל, הידוע אף בכינוי "בית הכנסת הקווקזי בטירת כרמל", נמצא ברחוב הכלניות 4 בעיר. בית כנסת זה הפך מאז היווסדו לאתר תיירות מרכזי באזור חוף הכרמל, בזכות עושר הפרטים והפאר שבו נבנה ועוצב.

==היסטוריה==
בית הכנסת נבנה בתחילת המאה ה-21, בזכות יוזמתו של הרב יהודה יעקובוב, רב קהילת יוצאי קווקז, ותרומה של כ-2 מיליון דולר של האחים זאור ואקיף גיללוב (גורשומוב), מעשירי מוסקבה, בני העדה הקווקזית. בית הכנסת נקרא על שם אביהם תנחום אשר נרצח במוסקבה בשנת 1997. בשנת 2004 נרצח זאור גיללוב ואף שמו הונצח בבית הכנסת.
בית הכנסת בית תנחום נבנה בתוך שנה אחת בלבד, ונחנך בחודש מרץ 2003 בטקס הכנסת ספר תורה בנוכחות התורמים, הרב הראשי לישראל אליהו בקשי דורון, והרב פנחס גולדשמידט הרב הראשי למוסקבה, וכ-1300 משתתפים. כרב בית הכנסת משמש הרב יהודה יעקובוב.

==מבנה בית הכנסת==
מבנה בית הכנסת במבט-על קצת מזכיר את מבנה בית המקדש. המבנה מחופה באבן ירושלמית, עמודי המבנה ורבות מרצפותיו מכוסות בעבודות פסיפס. מתחם בית תנחום מכיל את אולם בית הכנסת, חדר הרצאות המשמש לתלמוד תורה וכנסים, מקווה טהרה לגברים הכולל גם סאונה וכן מוזיאון ליהדות קווקז ובו מוצגים דגמי בתי כנסת עתיקים מן הקווקז, תמונות רבני הקהילה לאורך הדורות, תשמישי קדושה ושטיחים קווקזיים. במבנה בית הכנסת פרטי עיצוב וריהוט רבים הקודמים לבניית בית הכנסת, זאת להבדיל מבניה מסורתית בה פרטי העיצוב של המבנה נבנים לאחר שמושלם המבנה עצמו. כך למשל הותאם המבנה למידותיהן של דלתות המבנה וחלונות הויטראז' שבו. רבים מפרטי העיצוב בבית הכנסת נוצרו במדינות שונות והובאו לישראל. תיבת שליח הציבור המוגבהת נמצאת במרכז האולם מתחת לכיפת בית הכנסת. 
<gallery>
Beit Tanchum Tirat Carmel window.jpg|חלון חיצוני
Beit Tanchum Tirat Carmel door.jpg|דלת הכניסה הראשית
Beit Tanchum Tirat Carmel ceiling.jpg|כיפת בית הכנסת מתוך האולם
Beit Tanchum Tirat Carmel Kotel Hamizrach.jpg|כותל המזרח בבית הכנסת
</gallery>

==קישורים חיצוניים==

* [http://www.hidabroot.org/article/134294 עשרת בתי הכנסת המרתקים ביותר: פרויקט מצולם], הידברות.
* [http://www.hagabay.net/component/content/article.html?id=293 סיור החודש - בית תנחום], איגוד בתי הכנסת העולמי.
* [http://tc.sisma.org.il/merotz_laeshuv_asheli/tirat_carmel/%D7%91%D7%99%D7%AA%20%D7%AA%D7%A0%D7%97%D7%95%D7%9D.aspx בית הכנסת בית תנחום, טירת כרמל], פורטל חינוך
*
Kjci.org

==הערות שוליים==

קטגוריה:ארץ ישראל: בתי כנסת
קטגוריה:טירת כרמל: מבנים
ג'ורג' מארי

ג'ורג' רוברט מילן מארי (באנגלית: George Robert Milne Murray; 11 בנובמבר 1858 - 16 בדצמבר 1911) היה חוקר טבע סקוטי, בוטניקאי, חוקר צמחייה ימית חד-תאית ופלנקטון וחוקר אצות, שנודע בקשריו עם תומאס הנרי האקסלי ועם משלחת דיסקברי. מארי היה חוקר הטבע שהתלווה אל משלחת ליקוי החמה באיי הודו המערבית בשנת 1886, היה חבר בכמה מסעות מדעיים לאיסוף אורגניזמים ימיים, והנהיג עבודה רבת ערך על החוף האטלנטי של אירלנד בשנת 1898.

== חייו ==
מארי נולד בארברות', אנגוס, שם למד בבית הספר התיכון. בשנת 1875 למד בוטניקה קריפטוגמית באוניברסיטת שטרסבורג אצל היינריך אנטון דה בארי. ב-1895 התמנה לאסיסטנט במחלקת הבוטניקה של המוזיאון להיסטוריה של הטבע בלונדון, כמחליפו של הבוטניקאי ויליאם קארותרס בתפקיד "שומר הבוטניקה". הוא פרש בשנת 1905 בגלל מחלה. מארי כתב שני ספרי עזר ופרסם כארבעים מאמרים על קריפטוגמיה ואוקיינוגרפיה, רובם ב"כתב העת לבוטניקה".

מארי נבחר לחברה המלכותית בשנת 1897.

מארי ערך את "המדריך האנטארקטי" בשנת 1901 ויצא למשלחת דיסקברי של רוברט פלקון סקוט באותה שנה, אך עזב את "דיסקברי" בקייפטאון.

ג'ורג' מארי מת בסטונהייבן, קינקרדינשייר, ב-16 בדצמבר 1911.

== כתבים ==
* "ספר עזר לבוטניקה קריפטוגמית" (1889)
* "מבוא לחקר האצות" (עם אלפרד ויליאם בנט

==הערות שוליים==

קטגוריה:מדענים סקוטים
קטגוריה:אוקיינוגרפים
קטגוריה:בוטנאים
קטגוריה:בוגרי אוניברסיטת שטרסבורג
קטגוריה:בריטים שנולדו ב-1858
קטגוריה:בריטים שנפטרו ב-1911
האטי קראווי

האטי אופליה וויאט קָרָאוויי (באנגלית: Hattie Ophelia Wyatt Caraway; 1 בפברואר 1878 - 21 בדצמבר 1950) הייתה פוליטיקאית אמריקאית, אשר כיהנה כסנאטורית מטעם מדינת ארקנסו בין השנים 1931–1945, והייתה האישה הראשונה שנבחרה לתפקיד זה.

==ביוגרפיה==

קראווי נולדה ב-1 בפברואר 1878 בבייקרויל, טנסי לוויליאם וללוסי וויאט. בשנת 1896 סיימה תואר ראשון בקולג' דיקסון, טנסי.

לאחר לימודיה החלה לעבוד כמורה בבית ספר. בשנת 1902 נישאה לתדאוס קראווי, שנבחר בשנת 1913 לכהונה כחבר קונגרס וכיהן בתפקיד זה עד 1921, אז מונה לסנאטור ובתפקיד זה כיהן עד מותו בשנת 1931.

לאחר מות בעלה, נכנסה קראווי לתפקיד הסנאטורית במקומו, ובשנת 1932 נבחרה להמשיך את כהונתה כסנאטורית, והייתה האישה הראשונה שנבחרה לתפקיד. בשנת 1938 נבחרה לכהונה שנייה.

בשנת 1944 ניסתה להיבחר לכהונה שלישית אך הפסידה בבחירות.

בינואר 1950 עברה שבץ מוחי.

ב-21 בדצמבר 1950 נפטרה קראווי בפולס צ'רץ', וירג'יניה בגיל 72. היא נקברה בבית הקברות ווסט לאון בג'ונסבורו, ארקנסו.

==קישורים חיצוניים==

* 
* 
* 

==הערות שוליים==

קטגוריה:חברי הסנאט של ארצות הברית מארקנסו
קטגוריה:סנאטוריות חברות המפלגה הדמוקרטית
קטגוריה:חברי הסנאט של ארצות הברית שמונו לתפקידם
קטגוריה:אמריקאיות שנולדו ב-1878
קטגוריה:אמריקאים שנולדו ב-1878
קטגוריה:אמריקאיות שנפטרו ב-1950
קטגוריה:אמריקאים שנפטרו ב-1950
ג'נין (נפה)

נפת ג'נין () היא אחת מ-16 נפות הרשות הפלסטינית. הנפה ממוקמת בצפון השומרון. בירת הנפה היא העיר ג'נין. 

על פי מרשם האוכלסין של הלשכה הפלסטינית המרכזית לסטטיסטיקה לשנת 2007, בנפה התגוררו כ-256,619 נפשות, שחיו ב-47,437 משקי בית. מתוכם, 100,701 תושבים (או כ-39%) היו מתחת לגיל 15 וכ-80,263 (או 31%) היו פליטים רשומים. על פי מרשם האוכלסין לשנת 1997, בנפה התגוררו כ-203,026 נפשות.

זוהי הנפה היחידה ברשות הפלסטינית בה רוב השטח נמצא בשליטת הרשות הפלסטינית. ארבעה יישובים ישראליים בנפה פונו כחלק מתוכנית ההתנתקות בשנת 2005. היישוב מבוא דותן והמאחז מעוז צבי שוכנים בצפון-מערב הנפה.

== חלוקת משנה ==

===ערים===
* ג'נין (כולל מחנה הפליטים ג'נין) 
* קבאטיה

===מועצות מקומיות===

===כפרים===
הרשימה הבאה כוללת כפרים פלסטינים בנפת ג'נין בעלי יותר מ-1,000 תושבים

==קישורים חיצוניים==

==הערות שוליים==

*
קטגוריה:הרשות הפלסטינית: נפות
לואיס ברנאקי

לואיס צ'ארלס ברנאקי (באנגלית: Louis Charles Bernacchi; 8 בנובמבר 1876 - 24 באפריל 1942), פיזיקאי ואסטרונום בלגי, נודע בעיקר הודות לתפקידו בכמה משלחות לאנטארקטיקה.

== קורות חיים ==
=== ילדות ונעורים ===
ברנאקי נולד בבלגיה להורים איטלקים, שהיגרו לטסמניה בשנת 1884. אביו, אנג'לו ברנאקי, נטע כרם על האי מריה בשנת 1884. לואיס ברנאקי למד בהובארט, טסמניה, והשתלם באסטרונומיה במצפה הכוכבים במלבורן, בשימוש בסקסטנט ובמכשירים מגנטיים במהלך תקופה זו פיתח עניין בחקר אנטארקטיקה, שבא לביטוי במכתבים לעיתונות ובמעקב אחר מהלכיהן של ועדות לחקר אנטארקטיקה.

=== חקר אנטארקטיקה ===
ברנאקי השתתף במשלחת צלב הדרום של קאשטן בורשקרווינק (1900-1898), שחרפה בכף אדייר, אנטארקטיקה. הוא הצטרף למשלחת בניו זילנד, אחרי שהפיזיקאי שהיה המועמד הקודם נדחה מסיבות רפואיות. המשלחת הייתה הראשונה שבילתה את החורף על יבשת אנטארקטיקה (המשלחת האנטארקטית הבלגית הייתה הראשונה שחרפה באנטארקטיקה בשנת 1898) והראשונה לצאת למסע מזחלות לעבר הקוטב הדרומי. ברנאקי כתב ספר על המשלחת, "To the south polar regions: expedition of 1898-1900", שיצא לאור בשנת 1900. נכדתו ג'אנט קרופורד ערכה גרסה של יומניו מן המשלחת בשם "החורף האנטארקטי הראשון: סיפורה של משלחת "צלב הדרום" בשנים 1900-1898".

ברנאקי יצא שוב כפיזיקאי במשלחת דיסקברי בהנהגת רוברט פלקון סקוט (1904-1901). ברנאקי היה האדם היחיד במשלחת זו שהיה קודם באנטארקטיקה. במשך המסע, ערך תצפיות מגנטיות מקיפות. אחרי המשלחת, הוענקה לברנאקי מדליית החברה הגאוגרפית המלכותית ומדליית הקוטב מן המלך נוסף לאות לגיון הכבוד הצרפתי. סקוט היה השושבין בכלולותיו של ברנאקי באנגליה בשנת 1906 והזמין אותו להשתתף במשלחתו השנייה, משלחת טרה נובה בישת-המזל, אבל ברנאקי דחה את ההצעה בגלל התחייבויות משפחתיות.

ברנאקי ניסה, כמועמד ליברלי, להיות חבר פרלמנט של ווידנס (צ'שייר, אנגליה) בבחירות הכלליות ב -1910, אך נכשל. הוא נסע לאפריקה, לאמזונס בפרו והשקיע במטעי גומי בדרום מזרח אסיה, במלאיה, ג'אווה ובורנאו.

במלחמת העולם הראשונה שירת בשירות המילואים המתנדבים של הצי המלכותי.

הוא תכנן להוביל משלחת באנטארקטיקה בשנת 1925, אם כי זה לא קרה בגלל מספיק כספים. בשנת 1930 ארגן את תערוכת הקוטב הבריטית, היה מעורב בארגון שנת הקוטב הבינלאומית השנייה בין השנים 1931-32.

עם פרוץ מלחמת העולם השנייה חזר ברנאקי לשירות המילואים המתנדבים של הצי המלכותי, אך היה במצב בריאותי לקוי.

=== פטירתו ===
נפטר בלונדון ב-24 באפריל 1942.

=== הנצחה ===
כף ברנאקי ומפרץ ברנאקי בחוף סקוט, בארץ ויקטוריה שבאנטארקטיקה נקראים על שמו של לואיס ברנאקי.

==קישורים חיצוניים==

==הערות שוליים==

קטגוריה:מעוטרי מדליית הקוטב
קטגוריה:אנטארקטיקה: מגלי היבשת
קטגוריה:אסטרונומים בלגים
קטגוריה:פיזיקאים בלגים
קטגוריה:ילידי 1876

קטגוריה:נפטרים ב-1942
שלום לך, עצבות (סרט)

שלום לך, עצבות (בצרפתית: Bonjour Tristesse) הוא סרט קולנוע אמריקאי רומנטי משנת 1958 בבימויו ובהפקתו של אוטו פרמינגר. התסריט מבוסס על הרומן רב-המכר "שלום לך, עצבות" מאת פרנסואז סאגאן (1954). בתפקידים הראשיים: דייוויד ניבן, ג'ין סיברג, דברה קר ומילן דמונז'ו. הזמרת ז'ולייט גרקו מופיעה בסרט בתפקיד עצמה כשהיא שרה את שיר הנושא של הסרט.

הסרט בנוי משני רבדים, הווה ועבר. ההווה מצולם בשחור-לבן והעבר (שנה קודם), בצבע (טכניקולור). צולם בריביירה הצרפתית.

==תקציר העלילה==
ססיל (ג'ין סיברג) היא נערה מתבגרת בת 17 המבלה את חופשת הקיץ בווילה לחוף הריביירה ביחד עם אביה רֵמון (דייוויד ניבן) וחברתו הנוכחית אלזה (מילן דמונז'ו).

רמון הוא אלמן אמיד שבחורות צעירות נמשכות אליו והוא מחליף אותן מדי פעם. בינו לבין ססיל יש יחסים פתוחים, הוא לא מסתיר את חברותיו מפניה והיא פונה אליו בשמו הפרטי.

אלזה צעירה מרמון בשנים רבות, אוהבת לבלות ולרקוד. שלושתם מבלים את החופשה בחוף ובמסיבות. ססיל מתקשרת עם פיליפ (ג'פרי הורן), סטודנט למשפטים וכולם נהנים מהחיים.

המצב מסתבך כאשר מגיעה למקום אן (דברה קר) שהייתה ידידתה של אשתו המנוחה של רמון. אן היא אשה בוגרת ונאה, מעצבת אופנה במקצועה. היא שואפת לפתח יחסים עם רמון האלמן, בן גילה. כשהיא מגלה את חברתו אלזה היא חושבת מיד לחזור אך נמלכת בדעתה.

היחסים בין רמון לאן מתפתחים והם מחליטים להתחתן. הם מודיעים זאת לססיל והיא מאחלת להם כל טוב באי רצון, משום שהיא חוששת שאן תעמוד בינה לאביה.

כאשר אן מוצאת את ססיל מתעלסת עם פיליפ היא פוקדת עליה להפסיק להתראות איתו ולהתרכז בלימודים. ססיל מחליטה אז לפגוע ביחסים בין אביה לאן. היא יודעת כי למרות הסכמתו של רמון לנישואים הוא עדיין בעל אופי של "פלייבוי".

לפי בקשתה מעמידים אלזה ופיליפ פנים כאילו הם זוג. כאשר רמון מבחין בהם, הוא מתחיל לקנא ויוזם פגישה עם אלזה. כאשר אן רואה אותם מתעלסים היא מזדעזעת, נכנסת למכוניתה וכעבור זמן קצר נהרגת כשהמכונית צוללת לים, בסיטואציה שלא ברור האם היא תאונה או התאבדות.

כעבור שנה - החיים נמשכים (בשחור-לבן), רמון מבלה עם בחורה חדשה וססיל רוקדת, אך עצובה בגלל האירוע הטרגי וחוסר התכלית בצורת חייה הנוכחיים. ברקע שרה זמרת (ז'ולייט גרקו) את השיר "שלום לך, עצבות".

==קישורים חיצוניים==

* [http://www.tcm.com/tcmdb/title/69338/Bonjour-Tristesse/ שלום לך, עצבות], באתר TCM
* [https://www.youtube.com/watch?v=kjNkrlLiJQg ז'ולייט גרקו שרה "שלום לך, עצבות"], קליפ מהסרט באתר יוטיוב
* [https://www.youtube.com/watch?v=QL5I7CEjhqo קדימון לסרט "שלום לך, עצבות], באתר יוטיוב
* 
* 

קטגוריה:ערכים שבהם תבנית בריטניקה אינה מתאימה
קטגוריה:סרטי 1958
קטגוריה:סרטי קולומביה
קטגוריה:סרטים אמריקאיים
קטגוריה:סרטים באנגלית
קטגוריה:סרטים מבוססי ספרים
קטגוריה:סרטים רומנטיים
קטגוריה:סרטי דייוויד ניבן
קטגוריה:סרטים שהולחנו על ידי ז'ורז' אוריק
קטגוריה:סרטי דברה קר
רפיח (נפה)

נפת רפיח (בערבית: محافظة رفح) היא אחת מנפות הרשות הפלסטינית. הנפה ממוקמת בדרום רצועת עזה, בגבול שלה עם מצרים. בירת הנפה היא רפיח.

על פי הלשכה הפלסטינית המרכזית לסטטיסטיקה נכון לשנת 2007, בנפה חיו כ-173,372 נפשות.

בתוך הנפה ממוקם נמל התעופה הבינלאומי יאסר ערפאת שהופצץ על ידי חיל האוויר הישראלי בשנת 2001.

==יישובים==
מקור:
* רפיח (בירת המחוז)
* אל-באיוכ
* אל-מוואסי
* אל-קריה א-סווידיה (القَرْيَة السُوَيْدِيَّة) 
* שוכת א-סופי

== מחנות פליטים ==
* מחנה הפליטים תל א-סולטאן
* מחנה הפליטים רפיח

==קישורים חיצוניים==

==הערות שוליים==

*
עונת 1985 בגביע ליברטדורס

עונת 1985 בגביע ליברטדורס הייתה העונה ה-26 של התחרות הדרום-אמריקאית לקבוצות כדורגל והיא אורגנה על ידי CONMEBOL. המשחק הראשון התקיים ב-3 במרץ 1985 ותחרות הסתיימה ב-24 באוקטובר 1985. בתחרות השתתפו 21 קבוצות מכל מדינות חברי הארגון.

התחרות הסתיימה בניצחון של ארחנטינוס ג'וניורס בפעם היחידה בתולדות המועדון. 

==מתכונת התחרות==
בתחרות השתתפו 21 קבוצות. מנצחת של העונה הקודמת קיבלה זכות להשתתף בתחרות ישירות בשלב השני. בשלב הראשון הקבוצות חולקו ל-5 בתים, שתי קבוצות בכל בית עלו לשלב השני. בשלב השני, הקבוצות שיחקו ב-2 בתים. מנצחי הבתים נפגשו בסדרת משחקי הגמר.

במידה ומספר קבוצות בבית זכו באותו מספר נקודות ההכרעה הייתה על ידי משחק נוסף. 

בכל השלבים נערכו משחק בית ומשחק חוץ. על הניצחון הוענקו שתי נקודות.

==השלבים המתקדמים==
===שלב ב'===
{| class="wikitable" style="text-align:right"
|-
!width="175"|קבוצה
!width="20"|משחקים
!width="20"|ניצחונות
!width="20"|תיקו
!width="20"|הפסדים
!width="20"|שערי זכות
!width="20"|שערי חובה
!width="20"|הפרש שערים
!width="20"|נקודות
|-bgcolor=ccffcc
| אמריקה קאלי
| ||2||1||1||10||3||7||5
|- 
| אל נסיונל
| 4||2||0||2||4||7|| 3-||4
|- 
| פניארול
| 4||1||1||2||3||7|| 4-||3
|}

{| class="wikitable" style="text-align:right"
|-
!width="175"|קבוצה
!width="20"|משחקים
!width="20"|ניצחונות
!width="20"|תיקו
!width="20"|הפסדים
!width="20"|שערי זכות
!width="20"|שערי חובה
!width="20"|הפרש שערים
!width="20"|נקודות
|-bgcolor=ccffcc
| ארחנטינוס ג'וניורס
| 4||2||2||0||6||4|| 2||6
|- 
| אינדפנדיינטה
| 4||1||2||1||6||5|| 1||4
|-
| בלומינג
| 4||0||2||2||2||5|| 3-||2
|}

===סדרת הגמר===

בהתאם לתקנון נערך משחק שלישי שהוכרע בבעיטות עונשין

==קישורים חיצוניים==

* [http://www.rsssf.com/sacups/copa85.html פרטים על התחרות]

קטגוריה:תחרויות כדורגל ב-1985
קטגוריה:עונות בגביע ליברטדורס
אפגניסטן במשחקים האולימפיים לנוער

אפגניסטן משתתפת במשחקים האולימפיים לנוער מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. לאורך השנים צברו ספורטאי הנוער האפגנים מדליית ארד יחידה בטאקוונדו. יחד עם זאת, השתתפותה במשחקים היא בעיקר סמלית.

==השתתפות במשחקים==
המשלחת הראשונה של אפגניסטן למשחקים האולימפיים לנוער הייתה לאולימפיאדת הנוער סינגפור. המשלחת כללה שני ספורטאים שהתחרו בשני ענפי ספורט. המשלחת לאולימפיאדת הנוער נאנג'ינג הייתה מצומצמת יותר וכללה ספורטאית אחת. כלל הספורטאים קיבלו את כרטיס הכניסה למשחקים באמצעות הוועדה המשולשת.

==מדליות==

===מדליות לפי משחקים===
{| class="wikitable"
! אולימפיאדה !! ! ! ! ! דירוג
|- align="center"
|align="right"| 2018 בואנוס איירס || 0 || 0 || 1 || 1 || 83
|}
width="20px"|

===מדליות לפי ענף===
{| class="wikitable"
! ענף !! ! ! ! 
|- align="center"
|align="right"| טאקוונדו || 0 || 0 || 1 || 1
|}

==ראו גם==
* אפגניסטן במשחקים האולימפיים
* אפגניסטן במשחקים הפאראלימפיים

קטגוריה:אפגניסטן: ספורט
קטגוריה:מדינות במשחקים האולימפיים לנוער
טלמן איסמאילוב

טלמן מרדנוביץ' איסמאילוב (באזרית: Telman İsmayılov; נולד ב-26 באוקטובר 1956) הוא איש עסקים אזרי ויזם יהודי ממוצא יהודי-אזרי. מאחר שאזרבייג'ן לא מתירה לאזרחיה להחזיק ביותר מאזרחות אחת, טלמן עזב את המדינה והוא מחזיק באזרחות רוסית וטורקית. מכהן כיושב ראש קבוצת AST הרוסית הפעילה במספר מדינות. עד לשנת 2009, בבעלותו של איסמאילוב היה השוק הגדול ביותר באירופה, שוק צ'רקיזובו במוסקבה.

==קורות חיים==
טלמן איסמאילוב נולד בבאקו, אז בשליטת ברית המועצות, בשנת 1956. הוא הילד העשירי למשפחה בעלת 12 ילדים. יש לו קרובים מוסלמים הן מצד אביו והן מצד אמו וגם יהודים מיהדות ההרים.

בשנת 1989 רשם את תאגיד AST המהווה ראשי תיבות של שני בניו, אלקפר ושחרן, וכן את שמו הפרטי. לאחר שפתח בית מלון מפואר באנטליה, ולדימיר פוטין ביקר אותו בחריפות וטען כי הוא מאוכזב מכך שבעוד רוסיה חווה משבר אשראי, טלמן השקיע כה רבות מכספו מחוץ למדינה ומתהדר בעושרו.

בשנת 2009 נפתח מלון מרדן פאלאס בבעלות איסמאילוב.

ב-6 ביוני 2013 התעניין ברכישת קבוצת הכדורגל בית"ר ירושלים, אך בסופו של דבר רכש את הקבוצה איש העסקים אלי טביב.

איסמאילוב ידוע באורח חייו הראוותני, הוא שילם מיליוני דולרים בעבור הופעות פרטיות של זמרים מפורסמים כגון ג'ניפר לופז, מריה קארי, טום ג'ונס ואחרים. הוא שילם סכום של 1.4 מיליון דולרים לג'ניפר לופז כדי שתשיר בעבורו למשך 10 דקות בלבד. השיר, בה הזמרת מאחלת לו מזל טוב לרגל הולדתו, זמין לצפייה באתר יוטיוב. איסמאילוב אף הזמין לאירועיו השונים שחקנים מפורסמים דוגמת שרון סטון, ריצ'רד גיר, מוניקה בלוצ'י, פריס הילטון ועוד רבים.

באוקטובר 2021 נעצר בפודגוריצה, מונטנגרו בשל עברות כלכליות שבהם מואשם ברוסיה. בהמשך שלטונות מונטנגרו סירבו להסגיר אותו לרוסיה והוא קיבל מקלט מדיני.

==קישורים חיצוניים==
* 
* [https://www.intelligenceonline.com/corporate-intelligence/2023/09/14/exiled-oligarch-ismailov-s-hidden-assets-rekindle-russia-montenegro-tensions%2C110043161-gra Exiled oligarch Ismailov's hidden assets rekindle Russia-Montenegro tensions], אינטליג'נס אונליין (נדרש רישום חינם לאתר), 14 בספטמבר 2023

==הערות שוליים==

קטגוריה:מיליארדרים יהודים
קטגוריה:יזמים יהודים
קטגוריה:אנשי עסקים יהודים
קטגוריה:יהודים רוסים
קטגוריה:יהודי ההרים
קטגוריה:יהודים אזרים
קטגוריה:אזרים שנולדו ב-1956
סן מרינו במשחקים האולימפיים לנוער

סן מרינו השתתפה בכל המשחקים האולימפיים לנוער מאז היווסדם באולימפיאדת הנוער סינגפור (2010). סן מרינו אף פעם לא זכתה במדליה במשחקים האולימפיים לנוער והשתתפותה במשחקים היא בעיקר סמלית.

==השתתפות במשחקים==
===משחקי הקיץ===
המשלחת הראשונה של סן מרינו למשחקים האולימפיים לנוער הייתה לאולימפיאדת הנוער סינגפור. המשלחת כללה ארבעה ספורטאים שהתחרו בארבעה ענפי ספורט. המשלחת לא הגיעה להישגים משמעותיים במהלכם. המשלחת לאולימפיאדת הנוער נאנג'ינג הייתה יותר מצומצמת ומנתה שלושה ספורטאים שהתחרו בשני ענפים. המשלחת לא הצליחה להגיע להישגים משמעותיים גם במהלך המשחקים הללו. מרבית ספורטאי הנוער של סן מרינו קיבלו את כרטיס הכניסה למשחקים באמצעות הוועדה המשולשת.

===משחקי החורף===
המשלחת הראשונה של סן מרינו למשחקי החורף האולימפיים לנוער הייתה לאולימפיאדת הנוער אינסברוק ומנתה ספורטאי אחד שהתחרה בענף סקי אלפיני. המשלחת לאולימפיאדת הנוער לילהאמר גם מנתה ספורטאי אחד שהתחרה בענף סקי אלפיני והגיע להישגים יותר טובים מקודמו.

==ראו גם==
* סן מרינו במשחקים האולימפיים
* סן מרינו במשחקים הפאראלימפיים

קטגוריה:סן מרינו: ספורט
סן מרינו
אדם מברמן

דף של אדם מברמן Gesta Hammaburgensis ecclesiae pontificum 
אדם מברמן (בגרמנית: Adam von Bremen, בלטינית: Adamus Bremensis) היה כרוניקן גרמני, שפעל בימי הביניים. הוא חי ופעל במחצית השנייה של המאה ה-11. הוא ידוע בעיקר בשל הכרוניקה שלו, מעשי הבישופים של כנסיית המבורג (Gesta Hammaburgensis ecclesiae pontificum) .

מעט ידוע על חייו של אדם מברמן מעבר לרמזים שנכתבו בכרוניקות שלו. מקובל לחשוב שהוא הגיע ממייסן שבסקסוניה. תאריכי לידתו ומותו לא ברורים, אך ככל הנראה הוא נולד לפני 1050 ומת ב-12 באוקטובר בשנה לא ידועה, ככל הנראה 1081 ולכל המאוחר 1085. מהכרוניקות שלו נראה שהייתה לו הכרות עם מספר כותבים נוספים. תואר הכבוד "מגיסטר אדם" (Magister Adam) מעיד שהוא עבר את כל שלבי ההשכלה הגבוהה. ככל הנראה הוא רכש את השכלתו בבית הספר של הקתדרלה של מגדבורג.

ב-1066 או 1067 הוא הוזמן על ידי הארכיבישוף אדלברט מהמבורג להצטרף לכנסייה של ברמן. אדם התקבל בקרב מנהלני הכנסייה וב-1069 הוא היה למנהל בית הספר של הקתדרלה. זמן קצר לאחר מכן החל אדם לכתוב את ההיסטוריה של ברמן ושל המבורג ושל ארצות הצפון במה שהיה לחיבורו המפורסם.

מעמדו והפעילות המיסיונרית של כנסיית ברמן אפשרו לו לקבץ מידע על ההיסטוריה והגאוגרפיה של צפון גרמניה. שהותו בחצרו של סוון השני, מלך דנמרק נתנה לו את ההזדמנות למצוא מידע אודות ההיסטוריה והגאוגרפיה של דנמרק ושל ארצות סקנדינביות אחרות.

==קישורים חיצוניים==

* 

==הערות שוליים==

קטגוריה:ברמן
קטגוריה:היסטוריונים גרמנים
קטגוריה:כרוניקנים גרמנים
קטגוריה:המבורג: אישים
קטגוריה:אישים שחיו במאה ה-11
יחסי אינדונזיה–עומאן

יחסי אינדונזיה–עומאן הם היחסים הדיפלומטיים שבין אינדונזיה לבין עומאן. לאינדונזיה יש שגרירות רשמית במסקט, ולעומאן יש שגרירות רשמית בג'קרטה. שתי המדינות הן מדינות בעלות רוב מוסלמי, ושתיהן חברות בארגון לשיתוף פעולה אסלאמי ובמדינות הבלתי-מזדהות.

== היסטוריה ==
המגעים הראשונים בין תושבי אזור דרום חצי האי ערב לבין תושבי הארכיפלג המלאי החלו במאה ה-13 כאשר העומאנים והתימנים של היום סחרו עם האנשים שהתגוררו באזור אינדונזיה באותה התקופה. העומאנים הגיעו לאינדונזיה דרך האוקיינוס ההודי והפיצו בה את האסלאם תוך כדי הסחר.

היחסים בין שתי המדינות העצמאיות כוננו רשמית בפעם הראשונה בשנת 1978. עומאן השתכנעה באותה תקופה כי יש לפתח קשרים ויחסים דיפלומטיים עם אזור המזרח הרחוק, הודו, הארכיפלג המלאי ועם הרפובליקה העממית של סין. היחסים בין עומאן לאינדונזיה אמנם נוסדו בשנת 1978, אך השגרירויות של שתי המדינות נפתחו רק בשנת 2011.

בין 17 ביוני ל-18 ביוני בשנת 2000, ביקר נשיא אינדונזיה עבד א-רחמן וחיד בעומאן.

== סחר ==
ב-2013 עמד הייצוא מעומאן לאינדונזיה על 462.3 מיליון דולרים אמריקניים, ואילו הייבוא לעומאן מאינדונזיה (למעט חומרי אנרגיה) – על 193.92 מיליון. ייבוא זה כלל עץ, נייר, רהיטים, מכשירים חשמליים, טקסטיל ומזון כאשר הייצוא מעומאן לאינדונזיה כלל בעיקר דלקים פוסיליים, עזרי כרייה, כימיקלים, ומינרלים.

==קישורים חיצוניים==
* [http://www.kemlu.go.id/muscat/en/default.aspx אתר שגרירות אינדונזיה בעומאן]

== הערות שוליים ==

2016 12
יאיר טאו

יאיר טאו (26 בספטמבר 1940 – 2 באוקטובר 2011) היה ספורטאי ישראלי. אלוף ישראל (1964) ושיאן ישראל בריצת 400 מטר משוכות, שחקן ומאמן הפועל חולון והפועל רחובות וכן שחקן נבחרת ישראל בכדוריד. חבר מועצת עיריית חולון וממלא מקום ראש העיר חולון.

== ביוגרפיה ==
טאו נולד וגדל בהרצליה. שיחק כדוריד בקבוצת הפועל הרצליה. עבר לחולון ועבד כמורה לחינוך גופני בתיכון חדש בחולון. במקביל, שיחק ואימן כדוריד בקבוצת הפועל חולון ואחר כך בקבוצת הפועל רחובות, וכן בנבחרת ישראל בכדוריד.

באליפות ישראל שנערכה באצטדיון המכביה בתל אביב בסוף יוני 1963 זכה טאו במדליית כסף בריצת 400 מטר משוכות בתוצאה של 1:00.6 דקות, אחרי פביאן דרזנר מהפועל ירושלים שקבע שיא ישראלי חדש של 58.5 שניות ולפני עודד גינדין מהפועל נען (1:01.3 דקות).

===אלוף ישראל ושיאן ישראל===
בתחרות בין נבחרת ישראל לבין נבחרת יוון שנערכה בסלוניקי, יוון ביוני 1964 קבע טאו בריצת 400 מטר משוכות שיא ישראלי חדש של 58.3 שניות, שיפור לשיא בן השנה של פביאן דרזנר (58.5 שניות). חודש לאחר מכן, באליפות ישראל שנערכה במכון וינגייט ביולי אותה שנה הוא זכה בשתי מדליות, זהב וכסף. מדליית זהב, בריצת 400 מטר משוכות בשיא ישראלי חדש של 56.9 שניות, לפני עודד גינדין מהפועל נען שקבע תוצאה זהה וד. וינברג מאליצור (1:02.00 דקות) ומדליית כסף, בריצת 200 מטר בתוצאה של 23.1 שניות, אחרי לוי פסבקין (22.5 שניות) ולפני י. קנר מהפועל חדרה (23.3 שניות)

בשנות ה-80 הקים טאו את "הירוקים" במפלגת העבודה, שחרתה על דגלה את חשיבות איכות הסביבה. בשנת 1989 נבחר לראשונה למועצת עיריית חולון וכיהן בתפקיד זה במשך כ-5 קדנציות. שימש בתפקיד ממלא מקום ראש עיריית חולון עד ליום מותו.

== חייו האישיים ==
טאו היה נשוי לעדינה, אב לשלושה ילדים, ירון, אורית ואסף וסב ל-7 נכדים. ירון נהרג בתאונת דרכים כשהיה בן 17.

== הנצחה ==
ב-24 בינואר 2013 חנך מוטי ששון ראש העיר חולון אולם ספורט חדש על שמו של יאיר טאו.

== תארים והישגים ==
* בשנת 1997 זכה טאו באות יקיר הספורט של עירית חולון
* בשנת 2010 זכה טאו בעיטור כבוד על מפעל חייו לקידום הספורט בענף הכדוריד ובאתלטיקה, מטעם הכנסת, בשיתוף עם המשרד לענייני גמלאים.

==קישורים חיצוניים==
* [http://www.gbrathletics.com/nc/isr.htm אלופי ואלופות ישראל באתלטיקה] באתר gbrathletics 
* 
* 
* 
* 
* 
* [http://www.holon.muni.il/Lists/List6/DispForm.aspx?ID=205 יאיר טאו, מ"מ ראש העיר חולון, הלך לעולמו בפתאומיות (1940 – 2011)], באתר עירית חולון, 3 באוקטובר 2011
* 

==הערות שוליים==

קטגוריה:אלופי ישראל בריצת 400 מטר משוכות
קטגוריה:שחקני כדוריד ישראלים
קטגוריה:מאמני כדוריד ישראלים
קטגוריה:אנשי חינוך ישראלים
קטגוריה:מורים לחינוך גופני
קטגוריה:הרצליה: ספורטאים
קטגוריה:חולון: אישים
קטגוריה:אישים הקבורים בבית העלמין הדרום
קטגוריה:ישראלים שנולדו ב-1940
קטגוריה:ישראלים שנפטרו ב-2011
טביעת האונייה קיאנגיה

האונייה לאחר הטביעה
טביעת האונייה קיאנגיה (SS Kiangya) התרחשה ב-4 בדצמבר 1948. האונייה, שהשיטה פליטים בין שני נמלים בסין, טבעה תוך אבדות כבדות בנפש.

האונייה, בעלת הדחק של 2,100 טון ומנועי קיטור, הוכנסה לשימוש בשנת 1939. היא הייתה אחת משמונה אוניות בשירות חברת קבוצת המסחר של שאנגחאי. היא הגיעה לנמל שאנגחאי מנאנג'ינג והפליגה ב-4 בדצמבר כשיעדה העיר נינגבו (Ningbo). הימים היו ימי מלחמת האזרחים בסין והיא הייתה עמוסה בפליטים שנמלטו מפני הכוחות הקומוניסטיים. 

כשמונים קילומטרים מדרום לשאנגחאי עלתה האונייה ככל הנראה על מוקש ימי שהניח הצי הקיסרי היפני במהלך מלחמת העולם השנייה. גוף האונייה נשבר לשניים. היא שקעה במים רדודים יחסית, אך מכשיר הרדיו שלה נפגע ולכן לא ניתן היה להזעיק עזרה וזו הגיעה רק לאחר מספר שעות. 

מספר הנספים באסון איננו ידוע: קיבולת האונייה הרשמית הייתה 1,186 איש, אך היו עליה בוודאות לפחות 2,150 איש ועוד מספר רב של נוסעים סמויים. מעריכים כי בסך הכל טבעו 2,750 עד 3,920 איש
. 700 עד אלף ניצולים נמשו מהמים על ידי כלי שיט אחרים.

בשנת 1956 נמשו שני חלקי האונייה, הובלו למספנה בשאנגחאי ושם חוברו יחד. האונייה שופצה והוחזרה לשימוש תחת השם דונגפנג הונג 8 (Dongfang Hong 8). היא שימשה כמעבורת עד שהוצאה משירות ב-1983.

==קישורים חיצוניים==

==הערות שוליים==

קיאנגיה
קטגוריה:אסונות בסין
קטגוריה:מלחמת האזרחים הסינית
קטגוריה:סין: תחבורה
קטגוריה:1949
יחסי ארצות הברית – עומאן

יחסי ארצות הברית–עומאן הם היחסים הדו-צדדיים שבין ארצות הברית לעומאן. היחסים בין שתי המדינות החלו לפני יותר מ-200 שנה, כספינות סחר אמריקאיות עגנו בחופי עומאן, בשנת 1790. עומאן הייתה המדינה הערבית הראשונה להכיר בארצות הברית, בשנת 1841.

== היסטוריה ==
ארצות הברית הקימה קשרי מסחר עם עומאן עוד בראשית ימיה. ארצות הברית ועומאן חתמו על אמנת מסחר במסקט ב-21 בספטמבר 1833. זהו ההסכם הראשון של ארצות הברית עם מדינה ערבית ועם מדינה במפרץ הפרסי. לארצות הברית הייתה קונסוליה במסקט משנת 1880 עד שנת 1915. בשנת 1972, שגריר ארצות הברית בכווית היה גם שגריר שאינו תושב בעומאן. עומאן פתחה את השגרירות הרשמית שלה בוושינגטון די. סי. בשנת 1973, וארה״ב פתחה את השגרירות שלה בעומאן ביולי 1974.

היחסים בין שתי המדינות התעמקו בשנת 1980 לאחר שנחתמו בין שתי המדינות שני הסכמים חשבים, בנושאי כלכלה וביטחון. בהסכמים הוחלט כי שתי המדינות יעניקו אחת לשנייה סיוע כלכלי בשעת צורך, וכמו כן הבטחה לשימוש הוגן בנשק. נחתם גם הסכם תעופה בין שתי המדינות בשנת 1990.

== ביקורים ==
הסולטאן קאבוס בן סעיד אאל סעיד ביקר בארצות הברית בשנת 1974 ובשנת 1983. כמו כן, סגן נשיא ארצות הברית ג'ורג' הרברט ווקר בוש ביקר בעומאן בשנים 1984 ו-1986. נשיא ארצות הברית ביל קלינטון ביקר בעומאן בקצרה במרץ 2000. סגן הנשיא דיק צ'ייני ביקר בעומאן בשנים 2002, 2005 וב-2006.

== ראו גם ==
* יחסי החוץ של ארצות הברית

==קישורים חיצוניים==
חברון (נפה)

נפת חברון () היא אחת מ-16 נפות הרשות הפלסטינית. הנפה מקומות בדרום יהודה ושומרון. בירת הנפה היא העיר חברון.

על פי מרשם האוכלסין של הלשכה הפלסטינית המרכזית לסטטיסטיקה לשנת 2007, בנפה התגוררו כ-552,164 נפשות, שחיו ב-89,919 משקי בית. מתוכם, 240,732 תושבים (או כ-43.5%) היו מתחת לגיל 15 וכ-88,461 (או 16%) היו פליטים רשומים.

נפת חברון היא הגדולה מבין נפות הרשות הרשות הפלסטינית גם בשטחה וגם באוכלוסייתה.
== יישובים ==
=== ערים ===
* דאהרייה
* דורא
* חברון (עיר הבירה)
* חלחול
* יטא

=== מועצות מקומיות ===

=== כפרים ===
הרשימה הבאה מציגה כפרים בנפה בהם חיים למעלה מ-1,000 תושבים

=== מחנות פליטים ===
* אל-ערוב
* אל-פוואר

== קישורים חיצוניים ==

* [http://www.pcbs.gov.ps/Portals/_PCBS/Downloads/book1799.pdf Hebron Governorate Statistical Yearbook No. 3 (2011)]
== הערות שוליים ==

*
810-819 לפנה"ס

שימו לב: ערך זה מכיל אירועים מן השנים 819 - 810 לפנה"ס

== אירועים ומגמות ==
* 817 לפנה"ס - פדובאסטיס הראשון מכריז על עצמו כמלך מצרים, מייסד את השושלת ה-23. 
* 814 לפנה"ס - קרתגו נוסדת על ידי מתיישבים פיניקים מצור, מובלים על ידי דידו. העיר התפתחה  בעזרת כוח ימי ששלט בים התיכון.
* 814 לפנה"ס - יהואחז מחליף את אביו, יהוא, ומתמנה למלך ישראל.
* 811 לפנה"ס - אדד-ניררי השלישי מחליף את אביו, שמשי-אדד החמישי ומתמנה למלך אשור.

== אנשים משמעותיים ==
* יהוא, מלך ישראל (מלך בשנים 814 - 842 לפנה"ס).
* יהואחז, מלך ישראל (מלך בשנים 800 - 814 לפנה"ס).
* יואש, מלך יהודה (מלך בשנים 797 - 836 לפנה"ס).

==קישורים חיצוניים==

*
קטגוריה:המאה ה-9 לפנה"ס לפי שנים
יחסי ברוניי–עומאן

יחסי ברוניי–עומאן הם היחסים הדו-צדדיים בין ברוניי לבין עומאן. לברוניי יש שגרירות במסקט, ולעומאן יש שגרירות בבנדר סרי בגוואן.

== היסטוריה ==
היחסים בין שתי המדינות כוננו ב-24 במרץ 1984.<ref></ref> לשתי המדינות יש עבר כקולוניות אירופיות ובשני המקרים האוכלוסייה המקומית גברה בכוחה על הכוח הקולוניאליסטי. עומאן וברוניי נשלטות שתיהן על ידי שלטון אבסולוטי אסלאמי.

הסולטן של עומאן קאבוס בן סעיד אאל סעיד חתם יחד עם הסולטן של ברוניי חסן אל-בולקיה ספר הסכמי חינוך וכלכלה שיסידירו את היחסים בין שתי המדינות.

== ראו גם ==
* יחסי ברוניי–ישראל

== הערות שוליים ==

2016 12
יחסי עומאן–קניה

יחסי עומאן–קניה הם היחסים הדיפלומטיים שבין קניה לבין עומאן. לקניה יש שגרירות רשמית במסקט ולעומאן יש שגרירות רשמית בניירובי. שתי המדינות חברות באיגוד המדינות באוקיינוס ההודי.

== היסטוריה ==
הקשר בין עומאן לקניה החל עוד במאה ה-17, כאשר ערים רבות וביניהן מומבסה נכבשו על ידי סולטנות עומאן. במשך שנים רבות עומאן הייתה אחראית להשתלטות על רצועת החוף של קניה. בעקבות זאת, התרבות והאדריכלות העומאנית מושתתת בערי החוף של קניה ובפרט במומבסה.

היחסים בין שתי המדינות כוננו לראשונה בשנת 1976. בשנת 1977 שלחה עומאן שגריר ראשון לקניה. בשנת 1986 השגרירויות נסגרו והוקמו מחדש בשנת 2011.

== ראו גם ==
* יחסי ישראל–קניה
* יחסי ישראל-עומאן

2016 12
ענת מלמוד

ענת מלמוד (נולדה ב-19 באוקטובר 1988) היא זמרת יוצרת ופסנתרנית ישראלית. זכתה בפרס אקו"ם לעידוד היצירה למלחינה לשנת 2015. ב-2016 יצא לאור אלבום הבכורה שלה, "לפני השינה".

==ביוגרפיה==
נולדה ברמת מגשימים, מושב של תנועת הפועל המזרחי ברמת הגולן. גדלה עם שישה אחים, להורים ויקטור ומיכל שעלו לישראל מארגנטינה. אביה, מהנדס במקצועו, נהג לחשוף אותה ואת אחיה לערבי נגינה ושירה משותפת. קיבלה חינוך קלאסי, תחילה באורגנית ובגיל עשר החלה לנגן בפסנתר. את המעבר ליצירה החלה בבית ספר תיכון בליווי שירים, אלתור וכתיבת שירים למגירה. התנדבה בשירות לאומי במסגרות החינוך המיוחד והוסיפה לעבוד שם כמה שנים, במקביל ללימודים לתואר ראשון בירושלים. בוגרת המסלול להכשרת מורים באקדמיה למוזיקה בירושלים.

מלמוד כותבת ומלחינה את שיריה ובשנת 2013 החלה להופיע איתם בהופעות סולו ביתיות ברחבי הארץ.

זכתה בפרס אקו"ם לעידוד היצירה למלחינה לשנת 2015.

באפריל 2016 הוציאה את אלבום הבכורה "לפני השינה", בהפקה עצמאית של צח דרורי.

באוגוסט 2017 הוציאה את השיר הראשון מאלבומה השני, השיר נקרא "חי ונושם" בו היא מארחת את היוצר אדם בן אמיתי.

מלמוד רואה בנופי ילדותה, בינות לנחלי הגולן, מקור השפעה על יצירתה. המוזיקה נתפסת בעיניה כשפה המבטאת את הצורך "לספר, להוציא החוצה", רעיון שבא לידי ביטוי בסינגל הראשון שהוציאה בשנת 2013 "ניגון", שפותח במילים: "יש שדיבור ישנה את כיוון הניגון". השיר נכתב לאחר חוויה משמעותית במהלכה חשה תלויה בחסדי מילים ובאמונה של אנשים בה שעזרו לה להאמין בעצמה. הסינגל השני שלה, "מולדת", מביע מחויבות עמוקה לאדמת ארץ ישראל בהחיותו את שירו של אברהם שטרן מ-1934, "הרי את מקודשת לי".

מבקר המוזיקה יוסי חרסונסקי תיאר ברשמיו את מלמוד כבעלת "צניעות אותנטית. התפתלותה של המנגינה, ההרמוניה והעיבוד מעניקים לטקסט יופי ייחודי מפעים". מבקר המוזיקה גיא טנא כתב בביקורת לאלבום הבכורה כי הוא "הפקה עדינת מגע אך עזת מבע, מתפייט וגדוש רגש". בין נקודות התורפה שמצא באלבום, מנה המבקר נטייה לחזרתיות, תחושה של "חלושס" וחוסר כוח ותשוקה לעיתים.

==חיים אישיים==
בשנת 2015 נישאה למתן סטביסקי, והשניים התגרשו ביוני 2020. בשנים 2021 עד 2023 מלמוד הייתה בזוגיות עם תובל שפיר.

==קישורים חיצוניים==

* , 22 במאי 2016
* 

==הערות שוליים==

קטגוריה:בוגרות שירות לאומי
קטגוריה:זמרים-יוצרים בעברית
קטגוריה:זמרות ישראליות
קטגוריה:זמרים ישראלים
קטגוריה:פסנתרניות ישראליות
קטגוריה:פסנתרנים ישראלים
קטגוריה:זוכות פרס אקו"ם
קטגוריה:זוכי פרס אקו"ם
קטגוריה:בוגרות האקדמיה למוסיקה ומחול בירושלים
קטגוריה:בוגרי האקדמיה למוסיקה ולמחול בירושלים
קטגוריה:רמת מגשימים: אישים
קטגוריה:ישראליות שנולדו ב-1988
קטגוריה:ישראלים שנולדו ב-1988
עונת 1986 בגביע ליברטדורס

עונת 1986 בגביע ליברטדורס הייתה העונה ה-27 של התחרות הדרום-אמריקאית לקבוצות כדורגל והיא אורגנה על ידי CONMEBOL. המשחק הראשון התקיים ב-12 במרץ 1986 ותחרות הסתיימה ב-29 באוקטובר 1986. בתחרות השתתפו 19 קבוצות מכל מדינות חברי הארגון למעט ונצואלה.

התחרות הסתיימה בניצחון של ריבר פלייט בפעם הראשונה בתולדות המועדון. אמריקה קאלי הפסידה בסדרת הגמר שנה שנייה ברציפות. 

==מתכונת התחרות==
בתחרות השתתפו 19 קבוצות. מנצחת של העונה הקודמת קיבלה זכות להשתתף בתחרות ישירות בשלב השני. בשלב הראשון הקבוצות חולקו ל-5 בתים, שתי קבוצות בכל בית עלו לשלב השני. בשלב השני, הקבוצות שיחקו ב-2 בתים. מנצחי הבתים נפגשו בסדרת משחקי הגמר.

במידה ומספר קבוצות בבית זכו באותו מספר נקודות ההכרעה הייתה על ידי משחק נוסף. 

בכל השלבים נערכו משחק בית ומשחק חוץ. על הניצחון הוענקו שתי נקודות.

==השלבים המתקדמים==
===שלב ב'===
{| class="wikitable" style="text-align:right"
|-
!width="175"|קבוצה
!width="20"|משחקים
!width="20"|ניצחונות
!width="20"|תיקו
!width="20"|הפסדים
!width="20"|שערי זכות
!width="20"|שערי חובה
!width="20"|הפרש שערים
!width="20"|נקודות
|-bgcolor=ccffcc
| ריבר פלייט
| 4||2||1||1||7||3|| 4||5
|- 
| ארחנטינוס ג'וניורס
| 4||2||1||1||3||1|| 2||5
|- 
| ברצלונה ספורטינג קלוב
| 4||1||0||3||2||8||6-||2
|}

{| class="wikitable" style="text-align:right"
|-
!width="175"|קבוצה
!width="20"|משחקים
!width="20"|ניצחונות
!width="20"|תיקו
!width="20"|הפסדים
!width="20"|שערי זכות
!width="20"|שערי חובה
!width="20"|הפרש שערים
!width="20"|נקודות
|-bgcolor=ccffcc
| אמריקה קאלי
| 4||2||1||1||4||4||0||5
|- 
| קלוב אולימפיה
| 4||1||2||1||5||4|| 1||4
|- 
| בוליבר
| 4||1||1||2||5||6||1- ||3
|}

===סדרת הגמר===

==קישורים חיצוניים==

* [http://www.rsssf.com/sacups/copa86.html פרטים על התחרות]

קטגוריה:תחרויות כדורגל ב-1986
קטגוריה:עונות בגביע ליברטדורס
עונת 1987 בגביע ליברטדורס

עונת 1987 בגביע ליברטדורס הייתה העונה ה-28 של התחרות הדרום-אמריקאית לקבוצות כדורגל והיא אורגנה על ידי CONMEBOL. המשחק הראשון התקיים ב-6 במרץ 1987 ותחרות הסתיימה ב-31 באוקטובר 1987. בתחרות השתתפו 21 קבוצות מכל מדינות חברי הארגון.

התחרות הסתיימה בניצחון של פניארול בפעם החמישית בתולדות המועדון. אמריקה קאלי הפסידה בסדרת הגמר שנה שלישית ברציפות. 

==מתכונת התחרות==
בתחרות השתתפו 21 קבוצות. מנצחת של העונה הקודמת קיבלה זכות להשתתף בתחרות ישירות בשלב השני. בשלב הראשון הקבוצות חולקו ל-5 בתים, שתי קבוצות בכל בית עלו לשלב השני. בשלב השני, הקבוצות שיחקו ב-2 בתים. מנצחי הבתים נפגשו בסדרת משחקי הגמר.

במידה ומספר קבוצות בבית זכו באותו מספר נקודות ההכרעה הייתה על ידי משחק נוסף. 

בכל השלבים נערכו משחק בית ומשחק חוץ. על הניצחון הוענקו שתי נקודות.

==השלבים המתקדמים==
===שלב ב'===
{| class="wikitable" style="text-align:right"
|-
!width="175"|קבוצה
!width="20"|משחקים
!width="20"|ניצחונות
!width="20"|תיקו
!width="20"|הפסדים
!width="20"|שערי זכות
!width="20"|שערי חובה
!width="20"|הפרש שערים
!width="20"|נקודות
|-bgcolor=ccffcc
| אמריקה קאלי
| 4||2||2||0||9||3||6||6
|-
| קוברלואה
| 4||2||2||0||8||3||5||5
|-
| ברצלונה ספורטינג קלוב
| 4||0||0||4||0||11|| 11-||0
|}

{| class="wikitable" style="text-align:right"
|-
!width="175"|קבוצה
!width="20"|משחקים
!width="20"|ניצחונות
!width="20"|תיקו
!width="20"|הפסדים
!width="20"|שערי זכות
!width="20"|שערי חובה
!width="20"|הפרש שערים
!width="20"|נקודות
|-bgcolor=ccffcc
| פניארול
| 4||2||1||1||7||3||4 ||5
|-
| ריבר פלייט
| 4||1||2||1||2||2||0 ||4
|-
| אינדפנדיינטה
| 4||1||1||2||4||8|| 4-||3
|}

===סדרת הגמר===

בהתאם לתקנון נערך משחק נוסף. השער היחיד במשחק זה נכבש בדקה האחרונה של הארכה.

==קישורים חיצוניים==

* [http://www.rsssf.com/sacups/copa87.html פרטים על התחרות]

קטגוריה:תחרויות כדורגל ב-1987
קטגוריה:עונות בגביע ליברטדורס
עונת 1988 בגביע ליברטדורס

עונת 1988 בגביע ליברטדורס הייתה העונה ה-29 של התחרות הדרום-אמריקאית לקבוצות כדורגל והיא אורגנה על ידי CONMEBOL. המשחק הראשון התקיים ב-29 ביוני 1988 ותחרות הסתיימה ב-26 באוקטובר 1988. בתחרות השתתפו 21 קבוצות מכל מדינות חברי הארגון.

התחרות הסתיימה בניצחון של נסיונל בפעם החמישית בתולדות המועדון. 

==מתכונת התחרות==
בתחרות השתתפו 21 קבוצות. מנצחת של העונה הקודמת קיבלה זכות להשתתף בתחרות ישירות בשלב השלישי. בשלב הראשון הקבוצות חולקו ל-5 בתים, שתי קבוצות בכל בית עלו לשלב השני. החל משלב השני הקבוצות שיחקו בשיטת נוקאאוט. הקבוצה החזקה בין המפסידות של השלב השלישי, הועלתה לחצי הגמר.

במידה ומספר קבוצות בבית זכו באותו מספר נקודות ההכרעה הייתה על ידי חוק שער חוץ, במידה וזה לא איפשר הכרעה הקבוצות ביצעו סדרת בעיטות עונין. 

בכל השלבים נערכו משחק בית ומשחק חוץ. על הניצחון הוענקו שתי נקודות.

==השלבים המתקדמים==

===סדרת הגמר===

==קישורים חיצוניים==

* [http://www.rsssf.com/sacups/copa88.html פרטים על התחרות]

קטגוריה:תחרויות כדורגל ב-1988
קטגוריה:עונות בגביע ליברטדורס
אפקט מקגורק

אפקט מקגורק הידוע גם בשם אפקט מקגורק-מקדונלד הוא תופעה המדגימה אשליה שמיעתית המטעה את חוש השמיעה על ידי מידע חזותי הסותר אותו. האשליה מתרחשת כאשר אדם חשוף למידע חזותי וקולי שאינם זהים ומקבל תפיסה שגויה לגבי הקול הנשמע.

== רקע ==
האפקט המודגם באשליה זו קרוי אפקט "מקגורק-מקדונלד" על שם שני החוקרים שהציגו אותו בשנת 1976. 

כדי להדגים את האשליה, מציגים לנבדקים סרטון ובו אדם מבטא הברה מסוימת, כאשר הקול המלווה את הסרטון, מורכב מהברה שונה. כתוצאה מכך, המוח תופס את הצליל באופן שונה מההברה הנשמעת, בדרך כלל כהברה שלישית, השונה מזו הנשמעת ומזו הנצפית. 
להמחשת האשליה, הנבדק מוזמן לכסות את עיניו ולהקשיב שוב, ואז תפיסת הצליל מתחדדת והמוח תופס את הצליל כפי שהוא נשמע. כאשר נראה אדם מבטא הברה (בתנועות שפתיים) אך מושמעת הברה אחרת, המוח מפרש את הצליל הנשמע כהברה שלישית. זאת היות שהמוח משתמש לצורך תפיסה גם בראייה וגם בשמיעה.

בשונה מהרבה אשליות אחרות, אפילו אם הנבדק יהיה מודע לקיום האפקט, הוא לא יצליח להתגבר עליו ולגרום למוח להתעלם מהסתירה ולתפוס את הצליל כפי שהוא נשמע לאוזנו.

התופעה מוחלשת בהרבה עבור נבדקים הלוקים בדיסלקסיה וכן אצל חולים באלצהיימר או סכיזופרניה. 

== ראו גם ==
* אשליה שמיעתית

== לקריאה נוספת ==
*
*

== קישורים חיצוניים ==
* [http://davidson.weizmann.ac.il/online/scienceathome/biology/%D7%A0%D7%99%D7%A1%D7%95%D7%99-%D7%94%D7%A9%D7%A4%D7%A2%D7%AA-%D7%94%D7%A8%D7%90%D7%99%D7%99%D7%94-%D7%A2%D7%9C-%D7%94%D7%A9%D7%9E%D7%99%D7%A2%D7%94 ניסוי השפעת הראיה על השמיעה באתר מכון דוידסון]
*[https://www.youtube.com/watch?v=G-lN8vWm3m0&feature=related Try The McGurk Effect! – Horizon: Is Seeing Believing? – BBC Two]
*[https://www.youtube.com/watch?v=jtsfidRq2tw&feature=related McGurk Effect (with explanation)]

קטגוריה:אשליות
קטגוריה:שמיעה
יחסי הודו–עומאן

יחסי הודו–עומאן הם היחסים הדיפלומטיים שבין הודו לעומאן. להודו יש שגרירות במסקט, ולעומאן יש קונסוליית כבוד בניו דלהי.

== היסטוריה ==
עומאן החזיקה ב, נקודה בחוף בלוצ'יסטן, מ־1783. הנקודה עצמה נוהלה בידי נציג של הודו הבריטית, ולאחר עצמאות הודו עברה לניהול הודי. עומאן אף הציעה למכור את העיר להודו ב־1956, אך ראש ממשלת הודו ג'ווהרלל נהרו דחה את ההצעה וב־1958 נמכרה העיר לפקיסטן.

הקונסוליה ההודית הראשונה נפתחה במסקט בפברואר 1955. היא הפכה לקונסוליה רשמית בשנת 1960, והפכה לשגרירות רשמית בשנת 1971. עומאן הקימה את השגרירות הרשמית שלה בדלהי בשנת 1972, ומאוחר יותר פתחה קונסוליה כללית במומבאי בשנת 1976. הסחר בין שתי המדינות הוא עתיק יומין וזאת לאחר ששתיהן קשר גאוגרפי באמצעות האוקיינוס ההודי. מבחינה פוליטית, עומאן היא תומכת קבועה של הודו בעצרת הכללית של האומות המאוחדות.

בעומאן מתגוררים כמאה וחמישה אלף אזרחים הודיים. במרוצת השנים, ההודים הפכו לקהילה הגולה הגדולה בעומאן. הודו היא יעד מרכזי ללימודים גבוהים עבור סטודנטים עומאנים. בשנים האחרונות חל עלייה גדולה של תיירים רפואיים הודים המגיעים לעומאן. עומאן מנסה לקדם את עצמה כיעד תיירותי בהודו. מדי שנה, כ-12,000 הודים מגיעים לבקר עומאן.

== קישורים חיצוניים ==

* 

== הערות שוליים ==
האוניברסיטה הלאומית למחקר גרעיני

האוניברסיטה הלאומית למחקר גרעיני (: Национальный исследовательский ядерный университет "МИФИ"; ר"ת: MEPhl) היא אחת מן האוניברסיטאות הטכניות הבולטות ברוסיה. MEPhl נוסדה בשנת 1942 בשם המכון המוסקבאי המכני לתחמושת (: Московский механический институт боеприпасов, ММИБ). מטרתו המקורית של המכון הייתה לאמן אנשי מקצוע לצורכי הצבא הסובייטי ולתוכניות הגרעין. בשנת 1953 שונה שמו של המכון והוא נקרא בשם מכון להנדסה פיזית במוסקבה (: Московский инженерно-физический институт), שם אותו נשא עד לשנת 2009.

ב-8 באפריל 2009 שונה מעמדו של המכון והוא הפך לאוניברסיטה וזאת מכוח צו נשיאותי מיום 7 באוקטובר 2008 והוראת ממשלת רוסיה מיום 8 באפריל 2009. מטרתה של האוניברסיטה היא להכשיר מומחים בתוכניות חינוך מקצועיות וכן לקיים פעילות מדעית.

==מבנה האוניברסיטה==
ב-MEPhl פועלות חמש פקולטות:
* פיזיקה ניסויית ותאורטית
* פיזיקה וטכנולוגיה
* קיברנטיקה ואבטחת מידע
* אוטומציה ואלקטרוניקה
* ניהול וכלכלת טכנולוגיה עילית

באוניברסיטה תוכניות לימוד לתואר בוגר, תואר שני ותוארי מחקר לתואר שלישי בפיזיקה, מתמטיקה, מדעי המחשב ותחומים נוספים. ב-MEPhl פועל כור מחקרי בהספק 2 מגה-ואט ובו בריכת מיום כבדים וכן גלאי נייטרינו לקרינת צ'רנקוב. באוניברסיטה לומדים כ-35 אלף תלמידים בקמפוסים במספר ערים. בקמפוס המרכזי במוסקבה לומדים כ-7,000 תלמידים (בהם כ-900 תלמידים זרים). תוכנית הלימודים לתואר ראשון אורכת בדרך כלל 4-5.5 שנים ובחלק מתוכניות הלימוד אף שש שנים. בשתי שנות הלימוד הראשונות תוכנית הלימודים לתואר ראשון מורכבת אך ורק מקורסי חובה המתמקדים במתמטיקה, פיזיקה, עבודת מעבדה ושיעורי אנגלית. עם תום שתי שנות הלימוד הראשונות מתקבלים התלמידים לתוכניות התמחות שונות על בסיס הישגיהם. החל משנת הלימודים הרביעית ניתנת האפשרות לחלק מן התלמידים להשלים לימודי תעודה המחייבת הגשת תזה, על בסיס מחקר מדעי המתבצע אחד מכוני המחקר המסונפים לאקדמיה הרוסית למדעים, ביניהם מכון לבדב לפיזיקה והמכון לפיזיקה תאורטית וניסויית. להבדיל מלימודי תואר ראשון במדעים באוניברסיטאות באירופה ובארצות הברית, הלימודים ב-MEPhl מתמקדים בעבודת מחקר מעשית ופחות בשיעורים בכיתות לימוד. בין בוגרי MEPhl יש זוכי פרס נובל, חברים באקדמיה הרוסית למדעים וזוכי פרסים לאומיים מדעיים.

==בוגרים וחברי סגל בולטים==
* ניקולאי בסוב - חתן פרס נובל לפיזיקה, 1964.
* איגור תם - חתן פרס נובל לפיזיקה, 1958.
* איגור קורצ'טוב - אבי פצצת האטום הסובייטית.
* לב גורקוב - חלוץ בתחום מוליכות-על.
* פאבל צ'רנקוב - חתן פרס נובל לפיזיקה, 1958.
* איליה פרנק - חתן פרס נובל לפיזיקה, 1958.
* אנדריי סחרוב - אבי פצצת המימן הסובייטית, חתן פרס נובל לשלום, 1975.
* ניקולאי סמיונוב - חתן פרס נובל לכימיה, 1956.

==קישורים חיצוניים==

* 

* [https://mephi.ru/eng/ National Research Nuclear University MEPhI] 

==הערות שוליים==

קטגוריה:מוסקבה: אוניברסיטאות ומכללות
Jump (שיר של ריהאנה)

Jump (בעברית: קְפִיצָה) הוא שיר של הזמרת הברבדית ריהאנה מתוך אלבום האולפן השביעי שלה הנקרא, Unapologetic. השיר נכתב על ידי אמנים ומלחינים שונים ביניהם קווין קוסום ומיקל סטורליר, והופק על ידי קוק הארל, סטארגייט וצ'ייס וסטטוס. השיר יצא כסינגל השביעי והאחרון מהאלבום.

הסינגל יצא רק לתחנות הרדיו באוסטרליה, כסינגל החמישי שם. ריהאנה אישרה שלסינגל לא יצולם ווידאו קליפ. הז'אנר שבו השיר עוסק הוא בסגנון ה-דאבסטפ. השיר שונה משאר השירים שבאלבום כיוון שהשיר הוא שיר מועדונים קצבי בעוד האחרים הם שירים יותר שקטים.

== מיקומי שיא ==

==קישורים חיצוניים==

קטגוריה:שירי 2012
קטגוריה:סינגלים מ-2014
קטגוריה:שירי ריהאנה
קטגוריה:שירים באנגלית
קטגוריה:שירים שנכתבו על ידי טור אריק הרמנסן
קטגוריה:שירים שנכתבו על ידי מיקל סטורלר אריקסן
קטגוריה:שירים שהופקו על ידי סטארגייט
קטגוריה:סינגלים בהוצאת דף ג'אם רקורדינגס
עונת 1989 בגביע ליברטדורס

עונת 1989 בגביע ליברטדורס הייתה העונה ה-30 של התחרות הדרום-אמריקאית לקבוצות כדורגל והיא אורגנה על ידי CONMEBOL. המשחק הראשון התקיים ב-12 בפברואר 1989 ותחרות הסתיימה ב-31 במאי 1989. בתחרות השתתפו 21 קבוצות מכל מדינות חברי הארגון.

התחרות הסתיימה בניצחון של אתלטיקו נסיונל בפעם הראשונה בתולדות המועדון. סדרת הגמר הסתיימה בבעיטות עונשין, כאשר כל קבוצה ביצעה תשע בעיטות עד שהגיעו להכרעה.

==מתכונת התחרות==

בתחרות השתתפו 21 קבוצות. מנצחת של העונה הקודמת קיבלה זכות להשתתף בתחרות ישירות בשלב השני. בשלב הראשון הקבוצות חולקו ל-5 בתים, שלוש קבוצות בכל בית עלו לשלב השני. החל משלב השני הקבוצות שיחקו בשיטת נוקאאוט. 

במידה ומספר קבוצות בבית זכו באותו מספר נקודות ההכרעה הייתה על ידי חוק שער חוץ, במידה וזה לא איפשר הכרעה הקבוצות ביצעו סדרת בעיטות עונשין. 

בכל השלבים נערכו משחק בית ומשחק חוץ. על הניצחון הוענקו שתי נקודות.

==השלבים המתקדמים==

===סדרת הגמר===

==קישורים חיצוניים==

* [http://www.rsssf.com/sacups/copa89.html פרטים על התחרות]

קטגוריה:תחרויות כדורגל ב-1989
קטגוריה:עונות בגביע ליברטדורס
מכון האומות המאוחדות להדרכה ולמחקר

מכון האומות המאוחדות להדרכה ולמחקר (: United Nations Institute for Training and Research; ר"ת UNITAR) נוסד בשנת 1963 בהחלטת העצרת הכללית של האומות המאוחדות והחל פעולתו בשנת 1965. מטרת הארגון, בהתאם לחוקתו, היא לפעול למען הגברת היעילות של האומות המאוחדות בהשגת מטרותיו העיקריות באמצעות הדרכה ומחקר נרחבים. מטה המכון הוא בז'נבה, שווייץ.

תחום פעילותו העיקרי של הארגון הוא הדרכה ברמות שונות לאנשים בעיקר ממדינות מתפתחות במטרה להכשירם לעבודה עבור האומות המאוחדות, או באחד הארגונים המסונפים לארגון האומות המאוחדות, או בארגונים לאומיים המשתפים פעולה עם ארגוני האו"ם. תחום פעילותו המשני של הארגון הוא בתחום מחקר הקשור לתפקידיו של ארגון האומות המאוחדות, או למטרותיו. למזכיר האו"ם ולמוסדות האו"ם משקל מיוחד בבקביעת תחומי המחקר של מכון האומות המאוחדות להדרכה ולמחקר. UNITAR מנוהל על ידי מועצת נאמנים אשר חבריה מתמנים על ידי מזכיר האו"ם ובראשם מנהל כללי. את תקציב הארגון מממנות ממשלות, ארגונים בין ממשלתיים, קרנות והמגזר הפרטי.

==פעילות המכון==
בשנת 2015 ניהל המכון 487 פעילויות נפרדות הכוללות הדרכה, הוראה ושיתוף במידע בהשתתפות כ-40,000 משתתפים, כ-80% מהם ממדינות מתפתחות. 46% מפעילויות המכון בשנת 2015 היו ביבשת אפריקה. 78% מפעילויות המכון היו פנים-אל-פנים במדינות היעד ומיעוטן נוהלו ממטה הארגון בז'נבה, או ממשרדי הארגון בניו יורק והירושימה. בין פעילויות ההדרכה הבולטות של המכון, נכון לשנת 2016, קיימת תוכנית לניהול שפכים וכימיקלים. תוכנית שיתוף פעולה מבוזר מטרתה לחזק רשות שלטון ומנהיגים בחברה לקידום פיתוח בר-קיימא. בין התוכניות הרבות שיוזם המכון נמצא אף תוכנית בתחום פיתוח "ירוק" ושינוי אקלימי, תוכנית לדיפלומטיה לצורך פיתוח מיומנויות של דיפלומטים ועובדי ציבור, תוכנית לאימון חברים בכוחות שמירת השלום של האו"ם, וכן פיתוח מסחרי ומימון ציבורי. תקציב המכון לשנת הכספים 2016-2017 הוא 41.1 מיליון דולר.

==קישורים חיצוניים==

* 

* 

==הערות שוליים==

קטגוריה:ארגונים המסונפים לאו"ם
קטגוריה:ז'נבה: ארגונים
משאל העם על חוקת איטליה (2016)

משאל עם על שינוי חוקת איטליה (באיטלקית: Referendum costituzionale) התקיים ב-4 בדצמבר 2016, ואזרחי איטליה התבקשו לאשר או לדחות הצעת רפורמה בחוקת איטליה, אותה הוביל ראש ממשלת איטליה דאז, מתאו רנצי.

הרפורמה עסקה בשינוי יחסי הכוחות בין הסנאט ובית הנבחרים בפרלמנט האיטלקי, צמצום מספר חברי הפרלמנט, ביטול "המועצה הלאומית לכלכלה באיטליה" (CNEL), הורדת כוח הרשויות המקומיות באיטליה ומספר שאלות נוספות.

לאחר שנחל תבוסה במשאל העם הודיע רנצי על התפטרותו מתפקידו.

==קישורים חיצוניים==

==הערות שוליים==

איטליה
קטגוריה:2016 בפוליטיקה
קטגוריה:איטליה: פוליטיקה
קטגוריה:2016 באיטליה
חופי ירדן

{| style="float:left;width:350px; font-size:110%;" class="wikitable hebrewQuotation"
|+ חוֹפֵי יַרְדֵּן
! width="50%" | גרסת האחים והאחיות
! התזכרי ליל אביב?
|- valign="top"
|
<poem>
חופי ירדן
מלוא זוהר יום,
סירה דוגה,
אשכב אשתה שיקוי שלום,
שיקוי שלום.

עתה ידעתי
פה הכל,
ראשית וקצה,
כל דכפין יאתה ייטול
ייתי יטול.

אשקיף אל על-האור מה רב,
האור מה רב,
וגם בלב, כבילדות
אף צל של עב.

עתה ידעתי
פה הכל,
ראשית וקצה,
כל דכפין יאתה ייטול
ייתי יטול.

עתה ידעתי
פה הכל,
ראשית וקצה,
כל דכפין יאתה ייטול
ייתי יטול.

</poem>
|
<poem>
חוֹפֵי יַרְדֵּן, סֻכַּת שָׁלוֹם,
סִירָה שְׁבוּרָה וּבְתוֹכָהּ
אֵשֵׁב אֶשְׁתֶּה מַתַּת מְנוּחָה
אֶשְׁתֶּה עַד תֹּם.

אָכֵן אֵדַע כִּי פֹּה הַכֹּל,
מַה תְּבַקֵּשׁ תָּנוּעַ עוֹד.
אָכֵן אֵדַע דִּכְפִין לְנוֹד
וְאָתָה יִטֹל

חוֹפֵי יַרְדֵּן, בִּרְכַּת בְּדִידוּת
דְּמָמָה וָזֹהַר – וּבַלֵּב
יָרֹן הָאֹשֶׁר הַשָּׁלֵו
כְּמוֹ בַּיַלְדוּת.
המשוררת רחל בלובשטיין-סלע
</poem>
|}

"חוֹפֵי יַרְדֵּן" הוא אחת מארבע הטיוטות שכתבה רחל המשוררת. סגנון השיר ותוכנו תואמים את תקופת שהותה בדגניה. מלבד הנוסחה הרשמית, קיימת לשיר גם נוסחה משנית.

== מבנה השיר ותכניו ==
השיר בנוי משלושה בתים ומחורז בחריזה חובקת.

בשירה זה מחפשת רחל המשוררת את האושר מתוך העצב. את חופי הירדן היא מוצאת כ"סוכת שלום". כינוי שבמקורו נאמר על יום המנוחה, השבת, ואת עצמה היא רואה כ"סירה שבורה", כשחופי ירדן משמשים לה למעגן ומקום מנוחה. חופי ירדן שבשיר מזוהים עם תקופת שהותה בדגניה, מקום שאליו התקשרה מאוד.

אצל רחל, הבדידות שמאפיינת לדבריה את חופי ירדן דווקא נחשבת כברכה. הדממה משתלבת מבחינתה באור זוהר המשרה שלווה ואושר ילדותיים. רחל רואה במנוחה זו מתנה, ומאחלת לעצמה להתמיד בכך. מעבר לכך, היא אף תמהה על אחרים, אלו המתרוצצים וזקוקים למנוחה, וקוראת להם לבוא אל "סוכת השלום" שלה.

בין היתר, השיר מאופיין גם במשלב לשוני מהגדה של פסח, במילים "".

== לחנים וביצועים ==
להקת האחים והאחיות ביצעה את שירת היצירה (בנוסחה השונה מנוסחת המקור) בלחנו של גידי קורן

== קישורים חיצוניים ==

* רחל המשוררת, [http://benyehuda.org/rachel/tyuta1.html חופי ירדן], באתר פרויקט בן-יהודה
* 

== הערות שוליים ==

קטגוריה:שירי האחים והאחיות
קטגוריה:שירים בעברית
קטגוריה:שירים שנכתבו על ידי רחל המשוררת
קטגוריה:שירים שהולחנו על ידי גידי קורן
קטגוריה:שירים על נהר הירדן
קטגוריה:שירים על חופים
בפה גרילו

בפה גרילו, בשנת 2012
ג'וזפה פיירו "בפה" גרילו (באיטלקית: Giuseppe Piero "Beppe" Grillo; נולד ב-21 ביולי 1948 בג'נובה, איטליה) הוא פוליטיקאי, קומיקאי, שחקן ובלוגר איטלקי. מעורב בפוליטיקה האיטלקית מאז 2009, כמקימה של המפלגה הפוליטית תנועת חמשת הכוכבים, בעלת האידאולוגיה האנטי-ממסדית.

בצעירותו החל ללמוד חשבונאות, אך לא סיים את לימודיו באוניברסיטה.

גרילו תומך בדמוקרטיה ישירה. בבחירות הכלליות ב-2013 המפלגה זכתה ב-25.5% מקולות הבוחרים, אך קיבלה רק 109 נציגים מתוך 630 בפרלמנט (17.3%) בגלל שיטת הבחירות. בעקבות בחירות אלו היא הפכה לסיעה השלישית בגודלה בפרלמנט. 

בשנת 2014 הכריז גרילו כי הוא מתכוון לגייס 4 מיליון חתימות כדי ליזום משאל עם על יציאתה של איטליה מהאיחוד האירופי. 

בשנת 2017 סיים את דרכו כיו"ר מפלגתו, והוחלף על ידי לואיג'י די מאיו. עם זאת, גרילו המשיך להיות חבר המפלגה.

ב-1980 נמצא גרילו אשם בתאונת דרכים בה מצאו את מותם שלושה נוסעים. ישנה ביקורת על גרילו בגלל סגנון חייו. בבעלותו יאכטה ומכונית ספורט פרארי. יריביו הפוליטיים מאשימים אותו בדמגוגיה ובפופוליזם. 

בעברו השתתף גרילו בשלושה סרטים. בשנת 2008 הפיק עליו ערוץ אל-ג'זירה באנגלית סרט דוקומנטרי.

==קישורים חיצוניים==

* 

* 
* 
* 
* 

קטגוריה:שחקני קולנוע וטלוויזיה איטלקים
קטגוריה:פוליטיקאים איטלקים
קטגוריה:מורשעים בפגיעות גופניות
קטגוריה:איטלקים שנולדו ב-1948
מרדן פאלאס

מרדן פאלאס (בטורקית: Mardan Palace; בתרגום חופשי: "ארמון מרדן") הוא מלון יוקרתי הממוקם במחוז לארה שבאנטליה טורקיה, בבעלותו של איש העסקים היהודי-אזרי טלמן איסמאילוב. המלון הוגדר בתור אתר הנופש היוקרתי ביותר באירופה ולרחבי הים התיכון.

==היסטוריה==
המלון נפתח לקהל ב-23 במאי 2009 ובאירוע הפתיחה נכחו מריה קארי, קנדל ג'נר, שרון סטון, ריצ'רד גיר, מוניקה בלוצ'י, פריס הילטון, סיל, טום ג'ונס ונשיא קזחסטן נורסולטן נזרבייב. מועדון הכדורגל שחטאר דונצק האוקראיני היה אורח הכבוד של המלון בשנת 2011 ובשנת 2012 אורח הכבוד היה המועדון סטיאווה בוקרשט. שתי הקבוצות התאמנו באנטליה תחת חסותו המלאה של טלמן איסמאילוב.

==עלות==
עלות בנייתו של מרדן פאלאס מוערכת ב-1.4 מיליארד דולר. במלון נמצא אקווריום הדגים הגדול ביותר ברחבי הים התיכון ובו מעל ל-2,400 דגים. המלון מכיל 560 חדרים, 1,100 מטרים רבועים של שטחי ספא וחוף פרטי מלאכותי משלו המורכב מ-9,000 טונות של חול שייובא ממצרים. בין חומרי הבנייה של המלון נכללו 10,000 מטרים רבועים של זהב, 500,000 קריסטלים ו-23,000 מטרים רבועים של שיש איטלקי.

המלון נמכר לחברה טורקית בסוף שנת 2015 בעבור 124 מיליון דולרים בלבד.

==מידע נוסף==
המלון מתפאר בבריכת שחייה בגודל של 5 אקרים אשר במרכזו ניצבת מסעדה של מאכלי ים. מסעדה זו מוקפת בארבעה אקווריומים ובהם מעל ל-3,000 מינים שונים של דגים.

==קישורים חיצוניים==

* 

קטגוריה:טורקיה: בתי מלון
קטגוריה:אנטליה